คดีคาช็อกกี กับ เอ็มบีเอส
กลายเป็น มหากาพย์ฆาตกรรม คดีนาย,จามาล คาช็อกกี, นักข่าวอาวุโสชาวซาอุดีอาระเบียวัย 59 ปี คอลัมนิสต์ของ วอชิงตัน โพสต์ ผู้บังอาจวิพากษ์วิจารณ์นโยบายของมกุฎราชกุมารโมฮัมเหม็ด บิน ซัลมาน หรือ เอ็มบีเอส ผู้นำโดยพฤตินัยของซาอุฯถูกฆ่าตายในสถานกงสุลซาอุฯ ในนครอิสตันบูลในตุรกี เมื่อ 2 ต.ค.,คดีนี้มีเงื่อนปมสลับซับซ้อน ตอนแรกทางการซาอุฯอ้างว่าเขาออกจากสถานกงสุลไปแล้วในวันนั้น เมื่อจนมุมด้วยหลักฐานก็ยอมรับว่าเขาเสียชีวิตจากเหตุวิวาทชกต่อย ต่อมายอมรับว่าเขาถูก ฆาตกรรม โดยทีมข่าวกรองซาอุฯที่จะไปฉกตัวเขากลับซาอุฯ แต่ทำงานนอกเหนือคำสั่ง โดยที่กษัตริย์ซัลมานและเอ็มบีเอสไม่รู้ไม่เห็นและซาอุฯได้จับกุมผู้ต้องสงสัยแล้ว 18 คน ส่วนคนสนิทของมกุฎราชกุมาร 2 คนถูกปลด,แต่สื่อและทางการตุรกีชี้ตั้งแต่แรกว่าคาช็อกกีถูกทีม นักฆ่า จากซาอุฯ 15 คนทรมานและสังหาร โดย 4 คนในทีมนี้เป็นคนสนิทของ เอ็มบีเอส และมีคนหนึ่งถูกวางตัวให้สวมใส่เสื้อผ้าของคาช็อกกีเดินออกทางประตูหลังสถานกงสุลเพื่อตบตา และเชื่อว่าศพคาช็อกกีถูกหั่นเป็นชิ้นๆ นำไปซุกซ่อนหรือทำลาย,ข้อมูลยิ่งชัดขึ้น เมื่อประธานาธิบดีเรเซป ทายยิป แอร์โดอัน ผู้นำตุรกี แถลงในรัฐสภาเมื่อ 23 ต.ค. ว่ามีหลักฐานแน่นหนาว่าคาช็อกกีถูกฆ่าในสถานกงสุลอย่างโหดร้ายโดยมีการวางแผนล่วงหน้าหลายวัน เป็น ฆาตกรรมทางการเมือง ฝีมือทีมข่าวกรองและเจ้าหน้าที่รัฐของซาอุฯ โดยทีมนักฆ่า 3 ทีมเข้าสู่อิสตันบูลด้วยเครื่องบิน 2 ลำก่อนลงมือ 1 วัน มีการปลดฮาร์ดไดรฟ์ของระบบกล้องโทรทรรศน์วงจรปิดในสถานกงสุล ก่อนสังหาร,แอร์โดอันจี้ให้ซาอุฯเปิดเผยว่า ใครเป็น ผู้บงการ ฆ่า ศพคาช็อกกีอยู่ที่ไหน ให้เผยชื่อและประวัติทีมนักฆ่าทั้งหมดกับผู้ร่วมงานในตุรกี และให้ดำเนินคดีผู้ต้องสงสัยทั้งหมดในศาลนครอิสตันบูล,แอร์โดอันยังย้ำว่า การที่ซาอุฯ กล่าวโทษหน่วยข่าวกรองว่าฆ่าคาช็อกกีนอกเหนือคำสั่ง ไม่สามารถทำให้ตุรกีและประชาคมโลกพอใจได้ แต่เขายัง อุบไต๋ ไม่เปิดเผยเทปเสียงและวิดีโอช่วงเหตุการณ์สังหารที่สื่อระบุว่ามีอยู่ และยังไม่เอ่ยถึง มกุฎราชกุมาร ที่ถูกเพ่งเล็งมากที่สุดว่าเป็น ผู้บงการ คล้ายกับถือไพ่รอจังหวะ ค่อยๆ ทยอยเปิดเผยข้อมูลหลักฐาน เพื่อหวังได้อะไรบางอย่างจากคดีนี้,ผู้นำนานาชาติส่วนใหญ่ก็ไม่เชื่อข้ออ้างของซาอุฯ แม้แต่ประธานาธิบดีโดนัลด์ ทรัมป์ ผู้นำสหรัฐฯ ซึ่งเป็นพันธมิตรสนิทแนบกับซาอุฯมายาวนาน ก็ดูจะไม่เชื่อเช่นกัน เมื่อนักข่าวถามว่าเป็นไปได้หรือไม่ที่ เอ็มบีเอส จะเกี่ยวข้อง ทรัมป์ตอบว่า เขาควบคุมทุกอย่างในซาอุฯ ถ้าจะมีใครรับรู้ ก็น่าจะเป็นเขา,ทรัมป์ยังชี้ว่า การฆาตกรรมคาช็อกกีเป็นความคิดที่ชั่วร้ายตั้งแต่เริ่มต้น การลงมือก็ทำกันอย่างแย่ๆ และการ ปกปิดอำพราง ก็เลวร้ายที่สุดในประวัติศาสตร์ ส่วนไมค์ ปอมเปโอ รมว.ต่างประเทศสหรัฐฯระบุว่าผู้ต้องสงสัยมาจากทั้งหน่วยข่าวกรองกระทรวงการต่างประเทศและ สำนักพระราชวัง ซาอุฯ,เรียกว่ามีการระดมพล วางแผน ประสานงาน ซึ่งปฏิบัติการใหญ่โตใช้งบฯ มากมายเช่นนี้ ทำให้ใครก็ยากจะทำใจเชื่อได้ว่าไม่ได้ถูกบงการจาก เบื้องบน แต่จะสาวถึงใครบ้างนั้นเป็นอีกเรื่องหนึ่ง,แม้กษัตริย์ซัลมานและเอ็มบีเอสพยายามแสดงความบริสุทธิ์ใจ โดยประกาศจะสอบสวนคดีนี้อย่างถี่ถ้วนและนำผู้กระทำผิดมาลงโทษ อีกทั้งยังให้ครอบครัวของคาช็อกกี้เข้าเฝ้า แต่ประชาคมโลกยังกังขา โดยเฉพาะในตัว เอ็มบีเอส ขณะที่มีคำถามว่าอนาคตของพระองค์จะเป็นเช่นไรจากผลพวงคดีคาช็อกกี?,มีความเป็นไปได้สูงว่าทางการซาอุฯจะทำการสอบสวนแบบภายในหรือสอบสวนร่วมกับตุรกีโดยมีข้อตกลงลับๆ เพื่อแลกเปลี่ยนกับ ผลประโยชน์ บางอย่าง สุดท้ายก็สรุปว่าทีมปฏิบัติการทำงานนอกเหนือคำสั่งและสั่งลงโทษพวก แพะรับบาป นี้อย่างรุนแรง โดย ตัดตอน ว่าผู้นำประเทศไม่รู้ไม่เห็น,แต่ถึงกระนั้น ก็ยังมีคำถามตามมาอีกว่า เอ็มบีเอส จะได้ขึ้นครองราชย์หรือไม่ โดยเท่าที่ผ่านมา กษัตริย์ซาอุฯ เกือบทุกพระองค์ ซึ่งทั้งหมดสืบเชื้อสายมาจาก กษัตริย์ อับดุลลาซิซ อิบน์ ซาอุด จะไม่สามารถขึ้นครองราชย์ได้จนกว่าจะมีพระชนมายุ 60 พรรษาขึ้นไป ขณะที่ เอ็มบีเอส ยังมีพระชนมายุ 33 พรรษาเท่านั้น,ซาอุฯมี คณะเจ้าชายผู้ทรงคุณวุฒิ 28 พระองค์ ทำหน้าที่เลือกกษัตริย์พระองค์ใหม่อย่างเป็นทางการ องค์กรนี้ถูกตั้งขึ้นเพื่อรับประกันว่ากษัตริย์พระองค์ใหม่ต้องผ่านบททดสอบมากมายหลายอย่างโดยถี่ถ้วน ทั้งด้านสติปัญญา ลักษณะนิสัยไปจนถึงวุฒิภาวะทางอารมณ์ ซึ่งปกติผู้ที่มีอายุและประสบการณ์สูงเท่านั้นจึงจะผ่านบททดสอบได้โดยสมบูรณ์,แม้ เอ็มบีเอส จะทรงเป็นที่โปรดปรานของกษัตริย์ซัลมานพระราชบิดา ซึ่งมีพระชนมายุ 82 พรรษาแล้ว อีกทั้งทรงได้ชื่อว่าเป็นจอมทัพผู้ห้าวหาญ เป็นนักปฏิรูป พยายามทำให้ประเทศทันสมัยภายใต้แผนพัฒนา วิสัยทัศน์ 2030 อันเลื่องลือ แต่อีกด้านหนึ่งอาจถูกมองว่าเป็นผู้นำเผด็จการที่โหดเหี้ยม ตื้นเขิน ไร้วุฒิภาวะ,ถ้าเป็นที่รู้กันภายในคณะผู้นำซาอุฯ ว่า เอ็มบีเอส เกี่ยวข้องกับการสังหารคาช็อกกี อาจทำให้พระองค์ ตกม้าตาย ไม่ได้ขึ้นครองราชบัลลังก์แต่เรื่องนี้คงต้องรอดูกันแบบยาวๆ,บวร โทศรีแก้ว
คดีนี้มีเงื่อนปมสลับซับซ้อน ตอนแรกทางการซาอุฯอ้างว่าเขาออกจากสถานกงสุลไปแล้วในวันนั้น เมื่อจนมุมด้วยหลักฐานก็ยอมรับว่าเขาเสียชีวิตจากเหตุวิวาทชกต่อย  
คาซอกกี,7วันรอบโลก,บวร โทศรีแก้ว,เอ็มบีเอส,ซาอุดิอาระเบีย,ข่าวทั่วไป